
Partido Komunista ng Pilipinas at buong rebolu- 

syonaryong kilusan kay Kasamang Monico “Ka 
Togs” Atienza. Pumanaw si Ka Togs noong Disyembre 
5 sa edad na 60 matapos ang halos isang taong paki- 
kibaka sa malubhang sakit. Mahigit apat na dekada si- 
yang tuluy-tuloy na naglingkod bilang matapat, masi- 
gasig at mahusay na rebolusyonaryo at komunista, at 
nakapag-ambag nang malaki sa pagsulong ng proleta- 
ryong rebolusyong Pilipino. 

Si Ka Togs ay kabilang sa mga lumahok sa muling 
pagtatatag ng Partido Komunista ng Pilipinas noong 
Disyembre 26, 1968 sa patnubay ng Marxismo-Leni- 
nismo-Kaisipang Mao Ze- 
dong. Inihalal siya bi- 
lang isa sa mga ka- / 
gawad ng unang 
Komite Sentral MM 
ng Partido. Bago MW 
ito, isa si Ka | 
Togs sa mga na- f 
nguna at pus- 
pusang nagta- 
guyod sa pag- 
susulong ng 
Unang Kilusang 
Pagwawasto sa 
loob at labas ng 
PKP mula 1967. Ma- 
higpit din niyang 
sinuporta- 
han 

ang Ikalawang Kilusang Pagwawasto na inilunsad ng 
PKP mula 1992. 

Estudyante pa lamang sa high school ay namulat 
na si Ka Togs sa lalim ng mga suliraning panlipunan 
at sa pangangailangan ng proletaryong rebolusyon 
para sa pundamental na mga pagbabago sa sistemang 
panlipunan sa Pilipinas. Sa Boys High School ng Far 
Eastern University (FEU), kung saan nagtapos siyang 
valedictorian noong 1964, naging kasapi siya ng Kaba- 
taang Makabayan at nagsilbing pinuno ng student go- 
vernment sa eskwelahan. Isa si Ka Togs sa mga naka- 
sama sa delegasyon ng mga estudyanteng bumisita sa 
People's Republic of China para magmasid at pag-aral- 
an ang mga karanasan at natamong pag-unlad sa pag- 
susulong doon ng kanilang pambansa-demokratiko at 
sosyalistang rebolusyon. 

Nang magkolehiyo siya sa University of the Philip- 
pines noong 1965, si Ka Togs ay naging kasapi ng Stu- 
dent Cultural Association of UP (SCAUP), isang sama- 
hang nakatuon sa malalim na pag-aaral sa kalagayan 
ng bansa at sa Marxismo-Leninismo, at sa pagmumu- 
lat, pag-oorganisa at pagmomobilisa sa hanay ng mga 
kapwa estudyante. Malao'y naging pinuno siya nito. 

Masipag siya sa pagbabasa at pag-aaral ng kasay- 
sayan, mga sulatin sa Marxismo-Leninismo-Kaisipang 
Mao Zedong, at mga rebolusyonaryong akda tungkol 
sa Pilipinas, China, Vietnam at iba pang bansa at sa 
pandaigdigang kilusan ng proletaryado at mamama- 
yan. 

Nakabilang siya sa unang grupo ng Partido sa 

Kabataang Makabayan (KM) at nagsilbing 

Pangkalahatang-Kalihim ng samahan 

mula 1968 hanggang 1970. Pinangu- 

nahan niya ang mabilis na pagpa- 

palawak ng mga balangay nito sa 

mga paaralan at mga komunidad 
sa Metro Manila at sa buong 
bansa. Ang pagsisikap nina 
Ka Togs, kasama ng libu-li- 
bong mga aktibista ng KM 


at iba pang naglitawang mga pam- 
bansa-demokratikong organisa- 
syong masa sa loob at labas ng pa- 
aralan, ay nagsilbing paghahanda 
sa pagbulwak ng Sigwa ng Unang 
Kwarto noong 1970 at sa pagpapa- 
lawak ng rebolusyonaryong kilusan 
sa buong bansa. 

Itinalaga siyang pinuno ng 
Pambansang Kagawaran sa Organi- 
sasyon ng PKP mula nang buuin ito 
noong 1968 hanggang madakjp si- 
ya noong 1974. Siya ang namahala 
sa pagpapalakas ng organisasyon 
at pwersang kadre ng Partido. Pina- 
ngunahan niya ang pagtatayo at 
pagpapalaganap ng mga paaralan 
para sa pambansang demokrasya na 
umani ng ilampung libong aktibis- 
tang produkto ng sigwa. Ang mga 
pag-aaral at pagsasanay na idinaos 
sa mga paaralang ito ay nagkonso- 
lida sa mga napalitaw na aktibista, 
nagtaas ng kanilang rebolusyonar- 
yong kamalayan at nagsilbing bu- 
kal ng mga kadre para sa ligal na 
demokratikong kilusan at arma- 
dong pakikibaka. 

Gumanap siya ng susing papel 
sa malawak na pagpupundar ng 
mga batayang organisasyon ng Par- 
tido, sa mabilis na pagpaparami ng 


EY AYAN 


Espesyal na Isyu Disyembre 9, 2007 


Ang Ang Bayan ay inilalabas sa wi- 
kang Pilipino, Bisaya, Iloko, Hiligaynon, 
Waray at Ingles. 

Maaari itong i-download mula sa Phi- 
lippine Revolution Web Central na mata- 
tagpuan sa: 

www.philippinerevolution.org 

Tumatanggap ang Ang Bayan ng mga 
kontribusyon sa anyo ng mga artikulo at 
balita. Hinihikayat din ang mga mam- 
babasa na magpaabot ng mga puna at 
rekomendasyon sa ikauunlad ng ating 
pahayagan. Maaabot kami sa pamamagi- 
tan ng email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


kasapian ng Partido at sa paghika- 
yat at pagpapadala ng mga aktibis- 
tang masa mula sa hanay ng mga 
manggagawa at kabataan tungo sa 
kanayunan upang kumilos sa hanay 
ng masang magsasaka at magsilbi 
sa Bagong Hukbong Bayan. 

Sa gabay ni Ka Togs, ang pinag- 
simulang ilandaang kasapi ng Par- 
tido noong 1970 ay mabilis na du- 
mami tungong 4,000 noong 1974. 
Daan-daang binhing kadre ng Par- 
tido ang sinanay at pinaunlad sa 
ilalim ng kanyang pamumuno. 

Si Ka Togs ay naging mahusay 
at epektibong pinuno ng Partido. 
Matatag ang kanyang panininidi- 
gan sa uri at sa rebolusyon. Masi- 
pag siyang mag-aral sa rebolusyo- 
naryong teorya at praktika. Sing- 
higpit ng paghawak niya sa mga 
rebolusyonaryong prinsipyo at si- 
mulain ang pagsasapraktika niya 
ng mga ito sa sariling buhay. Pus- 
pusan siyang makibaka, simple sa 
pamumuhay, walang anumang luho 
at pagkamakasarili at walang alin- 
langan sa pag-aalaay ng lahat ng 
kakayahan para sa rebolusyon. Ma- 
lakas ang determinasyon, agap, si- 
pag, inisyatiba at sinop sa pagtu- 
pad sa mga tungkulin. Mahigpit ni- 
yang pinanghahawakan ang layu- 
nin. Di siya nalilihis o nadidiskaril 
ng mga balakid o pana-panahong 
kabiguan. Mapamaraan siya sa pag- 
lutas ng mga problema at sa pagka- 
kamit ng higit pang mga tagumpay. 

Mahusay si Ka Togs sa pamama- 
hala at pakikitungo sa mga kasama 
sa iba't ibang antas ng organisa- 
syon. Epektibo niyang napakikilos 
ang mga kasamang pinamumunuan 
nila. Malalim siyang mag-isip, 
masipag at maagap magtanong, 
makipagpalitang-kuro at makipag- 
tulungan sa mga kasama sa pagpa- 
patupad at pagpapahusay ng mga 
tungkulin. Bagamat karaniwang 
malumanay siyang magsalita, kung 
minsa'y tumataas ang boses niya 
kapag may mga problema sa pagpa- 
patupad ng mga gawain, gayundin 


kapag naggigiit siya ng mahala- 
gang punto sa gitna ng masiglang 
pagtatalo. Pero, kaagad siya ma- 
pagkumbabang bumabawi, mata- 
imtim na nakikinig at mahinahong 
nagpapaliwanag, at hindi kailan- 
man nagwawasiwas ng awtoridad 
sa mga nakabababa sa kanya. Ma- 
pagkaibigan, mapagpakumbaba, 
matulungin, makwento at masa- 
yang kasama si Ka Togs. 

Nadakip ng kaaway si Ka Togs 
noong 1974 kasama ang kanyang 
asawa, ang kanilang anak at ilan 
pang kasama. Dumanas siya ng la- 
bis na pagpapahirap sa kamay ng 
mga berdugo ng pasistang diktadu- 
rang Marcos. Kinuryente ang iba't 
ibang bahagi ng kanyang katawan 
at pinaso ang kanyang ari. Tinuru- 
kan siya ng “truth serum” sa despe- 
rasyong pwersahin siyang ibunyag 
ang nalalaman niyang imporma- 
syon. Sunud-sunod na gabi siyang 
pinagkaitan ng tulog habang mag- 
damag na ipinaririnig sa kanya ang 
teyp na pinalalabas na pag-iyak ng 
asawa at anak dulot ng tortyur. Sa 
kabila ng lahat ng mga ito, hindi 
nagtagumpay ang kaaway na ba- 
sagin ang bakal na paninindigan ni 
Ka Togs. 

Maging sa detensyon, nanati- 
ling militante at palaban ang diwa 
ni Ka Togs. Hindi siya tumigil sa 
paghimok sa mga kasama na ma- 
nindigan at lumaban. Kabilang siya 
sa mga nanguna sa inilunsad na 
hunger strike ng mga detenidong 
pulitikal sa Camp Bagong Diwa, 
Bicutan noong 1976. Ibinunton ng 
militar ang kanilang labis na galit 
sa kanya at iba pang pinagsuspe- 
tsahang namuno sa protesta. Kina- 
ladkad siya at iba pa mula sa regu- 
lar na kulungan at dinala sa barto- 
lina para parusahan. 

Malalim ang iniwang mga pin- 
sala sa katawan at isip ni Ka Togs 
ng mga kalupitang ito ng militar. 
Ipinasok siya sa V. Luna Hospital 
matapos dumanas ng nervous 
breakdown. 

Matapos ang mahigit isang de- 
kadang detensyon, hindi napawi 
ang rebolusyonaryong paninindi- 
gan ni Ka Togs. Nakalaya siya mula 
sa detensyon noong 1980. Magi- 
ting ang pagsisikap niyang maka- 
bangon at makaraos sa mga pinsa- 
lang tinamo niya sa kamay ng ka- 
away. Habang nagpapagaling, bu- 
malik siya sa pamantasan kung sa- 
an nagpatuloy siya ng pag-aaral, 
kumuha ng mga kursong masteral 
at doctorate sa Philippine Studies 
at kalauna'y naging propesor sa De- 
partamento ng Filipino at Panitikan 
ng Pilipinas sa University of the 
Philippines. 

Maraming malalaking ambag si 
Ka Togs sa kanyang pananaliksik sa 
kasaysayan ng rebolusyong Pilipino 
at sa pagpapahalaga at pagpapa- 
unlad ng pambansang wika. Ipina- 
kita niya sa kanyang isinumiteng 
masteral degree na thesis na “Kilu- 
sang Pambansang Demokratiko: 
Mga Hakbang at Aktibidad sa Pam- 
bansang Wika” ang naging mahala- 
gang ambag at impluwensya ng re- 
bolusyonaryong kilusan sa pagpa- 
paunlad ng pambansang wika. Ka- 
bilang sa iba pang isinulat niya 
ang “Saklaw at Lapit sa Pagsulat ng 
Kasaysayan ng Wikang Pambansa: 
Isang Mungkahi,” “Filipino ng Kilu- 
sang Pambansa-Demokratiko (KPD): 
Pilosopiya at Pulitika sa Pamban- 
sang Wika,” “Ang Rebolusyong 
1896 at ang Nagpapatuloy na Paki- 
kibaka para sa Pambansang Digni- 
dad at Solidaridad,” “Filipino Bi- 
lang Midyum ng Analisis,” “Kilu- 
sang Pambansa-Demokratiko sa Wi- 
ka,” “Ang Pambansa-Demokratiko 
sa Pagpaplanong Pangwika,” “Dala- 
wang Ilang Tala at Gramatika,” at 
“Ang Pulitika sa mga Tula ni Hu- 
seng Batute.” Marami rin siyang 
isinulat at nailathalang mga malik- 
haing akda at mga salin sa Pilipino 
ng iba't ibang mahahalagang akda 
ng iba tungkol sa rebolusyon, ka- 
saysayan, agham at teknolohiya, at 
iba pa. 

Bilang pagkilala sa pagkadalub- 
hasa ni Ka Togs sa pambansang wi- 
ka, ginawaran siya ng Santiago Fo- 
nacier Professorial Chair on Lan- 
guage at National Book Award in 
Linguistics. Madalas siyang kino- 
konsulta ng maraming kasama 
hinggil sa paggamit ng lenggwa- 
heng Pilipino, kapwa sa lihim at li- 
gal na kilusan. 

Mabisang ginamit ni Ka Togs 
ang silid-aralan at mga pag-aaral 
upang palaganapin ang kaisipang 
patriyotiko, de- 
mokratiko, prog- 
resibo at rebolu- 
syonaryo. Nagsil- 
bi rin siyang ta- 
gapayo ng di ma- 
bilang na mga ak- 
tibistang kabata- 
an sa kanilang 
gawain ng pag- 
oorganisa at pag- 
papakilos sa mga 
estudyante. Ang 
kanyang maliit na 
upisina ay pala- 
ging bukas sa 
mga “konsultasyon” sa mga akti- 
bista. Hindi niya ipinagdamot ang 
kanyang maliit na kita bilang pro- 
pesor upang tulungan ang mga ak- 
tibistang nangangailangan. 

Naging pangulo rin siya ng First 
Quarter Storm Movement na binu- 
buo ng mga aktibista noong pana- 
hon ng rehimeng Marcos at patuloy 
na naninindigan at nag-aambag sa 
pambansa-demokratikong kilusan. 
Madalas siyang naging tagapagsa- 
lita at naging tagapagpalaganap 
ng pambansa-demokratikong pana- 
naw sa iba't ibang porum tungkol 
sa mga kasalukuyang usapin at 
pangyayari sa pulitika at maging sa 
kasaysayan. 

Tumulong din si Ka Togs sa 
pagtatag at pamamahala sa Partido 
ng Bayan (PnB), kung saan siya 
ang tumayong Pangalawang Kali- 
him para sa Organisasyon. Noong 
1987, naging target ng mga pama- 


Si Ka Togs ay naging 
mahusay at epektibong 
pinuno ng Partido... 
Puspusan siyang 
makibaka, simple sa 
pamumuhay, walang 
anumang luho at 
pagkamakasarili at walang 
alinlangan sa pag-aalaay 
ng lahat ng kakayahan 
para sa rebolusyon. 


maslang ng militar ang mga lider at 
kasapi ng bagong-tatag na partido. 
Tinambangan ng mga berdugong 
militar ang sinasakyan nina Ka 
Togs at mga kasama niya sa PnB 
pagkagaling nila sa isang pakikipa- 
nayam sa istasyon ng radyo sa Bro- 
adcast City sa Tandang Sora, Que- 
zon City. Malubhang nasugatan si 
Ka Togs, habang ang dalawa pa ni- 
lang kasama ay namatay. Bumaon 
ang isang punglo ng kal. 45 sa kan- 
yang batok at tinamaan din siya sa 
paa. Lalong na- 
dagdagan ang 
mga pinsala sa 
kanyang katawan. 

Inatake sa pu- 
so si Ka Togs ni- 
tong Disyembre 
2006. Noon na la- 
mang sa ospital 
nalaman na may- 
roon na rin pala 
siyang kanser sa 
lalamunan na na- 
ging sanhi ng ka- 
hirapan niyang 
huminga. 

Kahit hindi na siya muling nag- 
kamalay, walang tigil ang pagbisita 
sa kanya ng mga kasama, aktibista, 
kaibigan at marami pang humaha- 
nga at nagmamahal sa kanya. Di 
mabilang ang nag-alaga at nag- 
aruga sa kanya sa halos isang taon 
niyang pagkakaratay. 

Sa kanyang pagpanaw, lubos na 
pinahahalagahan ng Partido Komu- 
nista ng Pilipinas at buong rebolu- 
syonaryong kilusan ang maraming 
dakilang ambag ni Kasamang Mo- 
nico M. Atienza sa pagtatatag at 
pagpapalakas ng Partido at rebolu- 
syonaryong kilusan at sa pagsusu- 
long ng rebolusyonaryong pakiki- 
baka ng sambayanang Pilipino. 

Ang mga ambag na ito ay mala- 
lim nang nakaukit sa kasaysayan 
ng Partido at ng rebolusyong Pilipi- 
no. Nagbunga at patuloy na mag- 
bubunga ang mga ito ng marami 
pang pagsulong at tagumpay. [EB 

